**Rankraščio struktūra**

Viso dokumento apimtis turi neviršyti 8 000 žodžių. Apžvalginiai straipsniai ir knygų anotacijos, recenzijos, kurių apimtis ne didesnė nei 6 000 žodžių, pateikiami analogiška tvarka. Tik išimtiniais atvejais publikuojami ilgesni tekstai. Prašau aptarkite galimybes: etnolog@istorija.lt arba vida.savoniakaite@istorija.lt

**Anotacija ir raktiniai žodžiai**

LE straipsnį pradeda pavadinimas, ne didesnės nei 150 žodžių anotacijos lietuvių ir anglų kalba bei penki raktiniai žodžiai lietuvių ir anglų kalbomis po kiekviena anotacija.

**Įvadas, pastabos, skyreliai ir išvados**

Rekomenduojame išskirti straipsnio įvadą ir išvadas, skyrelių pavadinimus. Pastabos rašomos puslapio apačioje ištisine numeracija. Archyvinių dokumentų aprašai turi būti pastabose.

**Padėka**

Autorius gali parašyti padėką.

**Literatūra**

Pabaigoje pateikiamas literatūros sąrašas.

**Santrauka**

Straipsnis baigiamas maždaug 800 žodžių santrauka anglų (angliškame straipsnyje lietuvių) kalba.

**Iliustracijos**

Pačioje pabaigoje pateikiamas iliustracijų sąrašas. Paveikslai turi būti sujungti su tekstu, t. y. tekste skliausteliuose pažymėtas paveikslo, kuris nagrinėjamas, numeris (1 pav.). Tekstų autoriai turi turėti leidimus skelbti paveikslus.

**Papildoma byla**

**Atskirame dokumente** pateikiama informacija apie autorių: vardas, pavardė, prieskyra, mokslo laipsnis, mokslinių interesų sritis, kelios svarbiausios publikacijos, darbo vieta/-os, institucijos adresas, autoriaus el. paštas, ORCID.